Banniel Alamagn

**Banniel [[Alamagn]]** zo ur banniel triliv, gant teir bandenn a-led, du, ruz ha melen-aour (*Schwarz-Rot-Gold* en alamaneg). Evel m’emañ bremañ e oa bet degemeret ent-ofisiel gant Republik Kevreadel Alamagn d’an 23 a viz Mae 1949. 

Implijet eo bet ar banniel-se ivez gant Kengevread Alamagn (1848-1866), gant Republik Weimar (1918-1933) ha gant Republik Demokratel Alamagn (1949-1959). Gant stad Alamagn ar Reter e oa bet implijet al livioù-se ivez, etre 1959 ha 1990, met gant ardamezioù e-kreiz ouzhpenn.

N’eus lesanv ebet gant ar banniel-se, evel ma’z eus gant bannieloù Danmark (*Dannebrog*), Breizh (*Gwenn ha du*) pe Stadoù Unanet Amerika (*Stars and Stripes*), daoust ma voe graet gant an droienn *Dreifarb* (triliv) gant lod eus dispac’herien an .

## Istor
N’eo ket gwall anavezet orin banniel Alamagn. Kroget e voe da implijout an triliv-se stankik, war a seblant, e deroù an , e-pad ar brezelioù a-enep Napoleon Iañ. Ar "Freikorps", ar strolladoù soudarded en em ganne a-enep ar C’hallaoued, a oa o dilhad el livioù-se (dilhad du, gant tammoù ruz ha boutonioù alaouret), eme lod. Evit tud all e veze implijet an tri liv-se dija gant impalaerien an Impalaeriezh Santel Roman, o doa bannieloù melen warno un erer du gant skilfoù ruz. 

Bezet a vezo, implijet e voe stankoc’h-stankañ an triliv-se, en , gant ar vrogarourien alaman o doa c’hoant da unaniñ ar stadoù a oa rannet Alamagn etrezo. Degemeret e voe da vanniel broadel Alamagn gant Bodadeg Vroadel Frankfurt, d’an 9 a viz Meurzh 1848. Met e 1850 e voe adsavet Kengevread Alamagn, evel ma oa bet abaoe 1815. Ne oa bet implijet an triliv du, ruz ha melen-aour, nemet e-pad daou vloaz. Ur wech divodet ar C’hengevread, abalamour d’an enebiezh etre Prusia hag Aostria, ha savet Kengevread Norzh Alamagn, renet gant Prusia, e voe degemeret ur banniel triliv all gant ar stad-se, gant bandennoù a-led du, gwenn ha ruz, e 1866. Un nebeud bloavezhioù diwezhatoc’h, pa voe savet an Impalaeriezh Alaman, e 1871, e voe kendalc’het da ober gant ar banniel-se, a oa diazezet war livioù Prusia (du ha gwenn) ha livioù an Hansa (ruz ha gwenn).

E dibenn ar Brezel-bed Kentañ e voe savet Republik Weimar e 1919 ha kemeret e voe da vanniel ganti an triliv du, ruz ha melen-aour. Pa yeas ar Strollad Nazi e penn ar vro e 1933 e voe dilezet an triliv-se ha degemeret daou vanniel ent-ofisiel evit ar stad, banniel an Impalaeriezh Alaman (du, gwenn ha ruz) ha hini ar Strollad Nazi, dezhañ livioù heñvel, an *Hakenkreuzflagge*, pe *Hakenkreuzfahne*, ur banniel ruz gant ur Swastika du en ur gantenn wenn. Goude 1935 ne voe implijet nemet hini an Nazied da aroueziañ an Trede Reich.

E dibenn an Eil Brezel-bed, pa yeas an Trede Reich d’an traoñ, e voe rannet Alamagn e peder lodenn gant ar broioù trec’h, hag unanet e voe teir anezho d’ober Alamagn ar C'hornôg (*Republik Kevreadel Alamagn*), tra ma’z ae ar pevare hini d’ober Alamagn ar Reter (Republik Demokratel Alamagn). Gant an div stad nevez e voe adimplijet an triliv du, ruz ha melen-aour, met en Alamagn ar Reter e voe ouzhpennet, diwezhatoc’h, ardamezioù ar stad komunour e-kreiz ar banniel. Abaoe m’eo bet adunanet ar vro, e 1990, e vez implijet an triliv evit Alamagn a-bezh.

## Bannieloù alaman, a-hed an istor

Skeudenn:Flag_Germany_Emperors_Banner.svg|Banniel an Impalaeriezh Santel Roman (betek 1400)
Skeudenn:Banner of the Holy Roman Emperor (after 1400).svg|Banniel an Impalaeriezh Santel Roman goude 1400
Skeudenn:Flag of the German Empire.svg|Banniel Kengevread Norzh Alamagn (1866-1871) ha banniel an Impalaeriezh Alaman (1871-1919)
Skeudenn:Flag of Germany (3-2 aspect ratio).svg|Banniel Republik Weimar (1919-1933)
Skeudenn:Flag of the German Reich (1933–1935).svg|Alamagn Nazi (kenofisiel: 1933-1935)
Skeudenn:Flag of the NSDAP (1920–1945).svg|Banniel Alamagn Nazi (kenofisiel: 1933-1935)
Skeudenn:Flag of the German Reich (1935–1945).svg|Banniel Alamagn Nazi (1935-1945)
Skeudenn:Merchant Flag of Germany (1946-1949).svg‎ |Banniel listri Alamagn etre 1945 ha 1949
Restr:Flag of Germany.svg|Banniel Republik Kevreadel Alamagn (1949-1990); Banniel Republik Demokratel Alaman (1949-1959)
Skeudenn:Flag of East Germany.svg|Banniel Alamagn ar Reter (1959-1990)
Restr:Flag of Germany.svg|Banniel Alamagn unanet (1990-bremañ)


### [[Bannieloù armeoù ar bed|Bannieloù an armeoù]]

Skeudenn:War_ensign_of_the_German_Empire_Navy_1848-1852.svg| Banniel morlu Alamagn etre 1848 ha 1867
Skeudenn:Kaiserliche_Kriegsflagge.png|border|Banniel morlu Alamagn etre 1903 ha 1918
Skeudenn:Germany-Jack-1933.svg|border|Banniel armeoù Alamagn (Kriegsflagge) etre 1933 ha 1935
Skeudenn:War_Ensign_of_Germany_1938-1945.svg|Banniel morlu Alamagn etre 1935 ha 1945
Restr:Flag of NVA (East Germany).svg|Banniel arme Republik Demokratel Alaman (1956-1990)
Restr:Flag of warships of VM (East Germany).svg|Banniel morlu Republik Demokratel Alaman (1956-1990)
Skeudenn:Flag of Germany (state).svg|Banniel arme Alamagn abaoe 1950
Skeudenn:Naval Ensign of Germany.svg|Banniel ar morlu abaoe 1956


## Liammoù diavaez

* Flags of the World – Germany (saozneg)
* „Schwarz-Rot-Gold“ – Symbol der Einheit (alamaneg)
* Deutsche Flaggen, gant liammoù lec'hiennoù hag ul levrlennadur (alamaneg)
* Entstehung und Ursprung der schwarz-rot-goldenen Flagge - the Origin of the black-red-golden Flag (alamaneg ha saozneg)
* Erardo Cristoforo Rautenberg: ''Schwarz-Rot-Gold: Das Symbol für die nationale Identität der Deutschen!''. (PDF; 2,31 MB) (alamaneg)